b'\n_START_ARTICLE_\nMiguel Seijas\n_START_PARAGRAPH_\nMiguel \xc3\x81ngel Seijas Cuestas (f\xc3\xb8dt 20. maj 1930 i Montevideo, Uruguay) er en uruguayansk tidligere roer._NEWLINE_Seijas vandt bronze i dobbeltsculler ved OL 1952 i Helsinki (sammen med Juan Rodr\xc3\xadguez). I finalen blev de besejret af argentinerne Tranquilo Capozzo og Eduardo Guerrero, som vandt guld, samt af Georgij Zjilin og Igor Jemtjuk fra Sovjetunionen, som tog s\xc3\xb8lvmedaljerne. Han deltog ogs\xc3\xa5 ved OL 1956 i Melbourne.'